**Ministru kabineta noteikumu projekta**

**„Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Filmu likuma 11.pants, Pārejas noteikumu 3.punkts.  |
| 2. | Pašreizējā situācija un problēmas | 30.06.2010. spēkā stājās Filmu likums saskaņā ar kura 11.pantu ar mērķi piesaistīt ārvalstu finansējumu filmu nozarei un citām nozarēm Nacionālais kino centrs (turpmāk – Centrs) administrē un konkursa kārtībā sadala valsts budžeta līdzfinansējumu ārvalstu filmu uzņemšanai Latvijā. Valsts budžeta līdzfinansējuma piešķiršanas kārtību nosaka Ministru kabinets. Saskaņā ar Filmu likuma pārejas noteikumu 3.punktu, 11.pants stājas spēkā 2013.gada 01.janvārī. Šobrīd saskaņā ar Filmu likumu 8.pantu (un saskaņā ar Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino cents piešķir publisko finansējumu filmu nozares projektiem” noteikto kārtību (turpmāk – MK noteikumi Nr.975)) publisko finansējumu var piešķirt: 1) Latvijas filmas veidošanai (Filmu likuma 3.pants un 8.pants); 2) kopražojuma filmai (filma, kas veidota, sadarbojoties Latvijas producentiem vai Latvijas un ārvalstu producentiem), kura atbilst Filmu likuma 8.panta pirmās daļas nosacījumiem; 3) kopražojuma filmai, ja to paredz Latvijas Republikai saistoši filmu nozari un kopražojuma filmu veidošanu regulējoši starptautiskie līgumi (Filmu likuma 8.panta otrā daļa). Latvija ir pievienojusies 1992.gada 2.oktobra Eiropas konvencijai par kino kopražojumiem (publicēta (Latvijas Vēstnesis, 29 (312) 23.02.1995), kuras 4.pants nosaka, ka Eiropas kinematogrāfiskie darbi, kas veidoti kā daudzpusēji kopražojumi un atbilst Konvencijā noteiktajām prasībām jānodrošina ar priekšrocībām, kādas tiek garantētas nacionālajām valstīm Konvencijas dalībvalstīs. Atbilstoši Konvencijas 6.pantam, daudzpusēja (vismaz 3 kopproducenti) kopražojuma gadījumā minimālais ieguldījums, lai šāds kopražojums pretendētu uz Konvencijas garantētajām priekšrocībām, nevar būt mazāks par 10 %; savukārt divpusēja kopražojuma gadījumā starp divām Konvencijas dalībvalstīm minimālais ieguldījums nevar būt mazāks par 20 % . Tādejādi ārvalstu filmas, kuras neatbilst Konvencijas prasībām (Latvijas puses ieguldījums ir mazāks par 10 % daudzpusēja kopražojuma gadījumā un par 20 % mazāks divpusēja kopražojuma gadījumā vai konkrētā filma atbilstoši Konvencijas prasībām nav uzskatāma par Eiropas audiovizuālu darbu), šobrīd nevar pretendēt uz valsts finansējumu. Jāatzīmē, ka pastāvošajā situācijā Latvija nav konkurētspējīga piesaistīt finansiāli ārkārtēji ietilpīgus filmu projektus filmēšanai Latvijā, kurus veido tādas kino nozares lielvalstis kā ASV, Indija, Krievija, Dienvidkoreja, Kanāda, Austrālija u.c.Lai veicinātu ārvalstu producentu un finansējuma piesaisti savām filmēšanas vietām, daudzās valstīs gan Eiropā, gan pasaulē ir izveidoti dažādi finanšu mehānismi gan nodokļu, gan fondu veidā, lai ārvalstu filmu producenti būtu finansiāli ieinteresēti uzņemt filmas konkrētajā vietā, lai varētu vai nu atgūt daļu ieguldītā finansējuma vai arī iegūt līdzfinansējumu. Nacionāli un reģionāli filmu līdzfinansējumu fondi un līdzīgas atbalsta sistēmas ārvalstu filmu piesaistei ir izveidoti arī virknē Eiropas Savienības dalībvalstu (Austrija, Čehija, Itālija, Spānija, Ungārija, Vācija u.c.). Kaut arī Latvijā tiek filmētas ārvalstu filmas (piemēram, Vernera Hercoga „Neuzvaramais”, Mikas Kaurismaki „Saldumiņš”, Džona Džonsa „Arhangeļska” u.c.), tomēr ievērojamas ārvalstu filmu piesaistes iespējas nav bijis iespējams realizēt atbalsta mehānisma neesamības dēļ. No 2010.gada ir izveidots un darbību uzsācis Rīgas pilsētas pašvaldības izveidotais „Rīgas filmu fonds” ārvalstu filmu uzņemšanai Rīgā. Līdzfinansējums tiek sadalīts, veicot publiskā iepirkuma procedūru. Līdz šim rezultāti ir paziņoti diviem līdzfinansējuma konkursiem:-2010.gadā Rīgas filmu fondā tika atbalstīti trīs kopražojumu filmas ar kopējo pašvaldības līdzfinansējuma apjomu LVL 214 515; -2011.gadā Rīgas filmu fondā tika atbalstīti septiņas kopražojumu filmas ar kopējo pašvaldības līdzfinansējuma apjomu LVL 486 567. Saskaņā ar Rīgas domes sniegto informāciju, 2010.gadā trīs ārvalstu kopražojuma filmas tikai Rīgā (neiekļaujot citus Latvijas reģionus) ir iztērējušas kopā 2,129 miljonus latu. Jāatzīmē, ka Rīgas filmu fondā iespējams gūt atbalstu tikai tādam ārvalsts filmu projektam, kurā filmas pamatdarbība vai vismaz epizodiski norisinās Rīgā, vai filmas projekts pamatā tiek realizēts Rīgas pilsētas administratīvajā teritorijā. Gadījumā, ja uzņemšana paredzēta Latvijas teritorijā, pakalpojumu sniedzējiem jābūt Rīgā reģistrētiem komersantiem. Tādejādi Rīgas filmu fonds neaptver visas Latvijas teritoriju. Rīgas filmu fonda darbība un tajā pieaugošais līdzfinansējuma pieprasījumu apjoms un skaits norāda uz apstākli, ka šādas līdzfinansējuma sistēmas izveide ir kritiski nozīmīga ārvalstu filmu ražotāju piesaistei un Latvijas filmu nozares attīstībai.  |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ņemot vērā Anotācijas I sadaļas 2.punktā minēto, nepieciešams atbilstoši Filmu likuma 11.pantā noteiktajam deleģējumam apstiprināt Ministru kabineta noteikumus „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” ar spēkā stāšanās laiku 2013.gada 01.janvārī. Tiesību akta projekta mērķis ir noteikt kārtību, kādā Centrs piešķir valsts budžeta līdzfinansējumu ārvalstu filmu uzņemšanai Latvijā. Ar Projekta pieņemšanu tiks pilnībā atrisināta pašreizējā situācija, kā arī izpildīts likumdevēja noteiktais deleģējumus un no 2013.gada 1.janvāra stāsies spēkā tiesiskais regulējums par kārtību, kādā piešķirams valsts budžeta līdzfinansējums.Tiesību akta projektā paredzēto regulējumu nav lietderīgi iekļaut pašreiz spēkā esošo MK noteikumu Nr.975 sastāvā, ņemot vērā sekojošo: 1) Projekts un MK noteikumi Nr.975 attiecas uz dažādu filmu producentiem. Projekta rezultātā atbalsta saņēmēji būs ārvalstu filmu producenti. No normatīvā akta projekta lietotāja viedokļa gan Latvijas filmu projektu, gan ārvalstu filmu projektu iekļaušana vienā noteikumu projektā nebūs pārskatāma potenciāliem projektu iesniedzējiem (Latvijas filmu producentiem un ārvalstu producentiem) un netiks panākta regulējuma pārskatāmība un vienkāršota piemērošana.2) būtiski atšķiras noteikumu projektā un MK noteikumos Nr.975 paredzētais finansējuma piešķiršanas mehānisms, vērtēšanas kritēriji un iespējamā atbalsta intensitāte. Proti, finansējums Latvijas filmu atbalstam saskaņā ar MK noteikumos Nr.975 noteikto, tiek piešķirts un izmaksāts pirmsfilmas projekta īstenošanas un izdevumu veikšanas, pamatojoties uz projekta kvalitātes kritērijiem. Savukārt ārvalstu filmu gadījumā konkrēts finansējuma apmērs tiks noteikts un izmaksāts tikai pēc izdevumu veikšanas un filmas projekta īstenošanas Latvijas teritorijā. Tāpat būtiski atšķiras kritēriji projekta atbalstam. Ārvalstu filmu gadījumā tie atšķirībā no Latvijas filmu projektu atbalsta tiek orientēti nevis uz projekta kvalitāti, bet gan Latvijas Republikā iztērētā finansējuma apmēru. 3) Latvijas producenti netiek nostādīti neizdevīgākā situācijā nekā ārvalstu producenti, ņemot vērā, ka būtiski atšķiras valsts budžeta finansējuma maksimālā intensitāte (Latvijas filmu producentiem pat līdz 90 % no filmas uzņemšanas izmaksām, ārvalstu producentiem – līdz 25 % no izlietotā finansējuma), kā arī Latvijas producenti finansējumu var saņemt pirms izdevumu veikšanas, līdz ar to ir brīvāki piesaistīt papildu finansējumu. Uzskatām, ka konkrētajā gadījumā ir nepieciešams pieņemt atsevišķu noteikumu projektu, ņemot vērā, ka atbilstoši Anotācijas I sadaļas 2.punktā paskaidrotajam, uz šo finansējumu varēs pretendēt ārvalstu filmas, kuras neatbilst 1992.gada 2.oktobra Eiropas konvencijai par kino kopražojumiem.Likumdevējs Filmu likuma 11.panta pirmajā teikumā ir noteicis, ka valsts budžeta līdzfinansējumu ārvalstu filmu uzņemšanai konkursa kārtībā sadala Nacionālais kino centrs. No minētās normas izriet secinājums, ka valsts budžeta līdzfinansējums tiek piešķirts nevis **visiem** ārvalstu filmu uzņemšanas projektiem, bet Nacionālajam kino centram **konkursa kārtībā** ir jāsadala valsts budžeta līdzfinansējumu ārvalstu filmu uzņemšanai. Vēršam uzmanību, ka Satversmes tiesa ir atzinusi, ka „Pilnvarojumā minētais vārds „kārtība” piešķir MK tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz MK tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr MK noteikumos nevar tikt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības.” (*sk. Satversmes tiesas 2011.gada 6.maija sprieduma lietā Nr.2010-57-03 13.3. apakšpunktu*). Jēdziens „konkurss**”** saskaņā ar skaidrojošo vārdnīcu nozīmē „sacensība, kuras mērķis ir noskaidrot tās labākos dalībniekus” (sk. [www.tezaurs.lv](http://www.tezaurs.lv)). Tādejādi Kultūras ministrijas ieskatā noteikumu projektā var iekļaut arī materiālo tiesību normas, ievērojot sekojošus no minētā Satversmes tiesas sprieduma izrietošus priekšnosacījumus: 1) ja materiālo normu tvērums nepārkāpj attiecīgo pilnvarojumu; 2) materiālās tiesību normas nevar veidot no Filmu likuma būtiski atšķirīgas tiesiskās attiecības. Attiecībā uz pirmo apsvērumu norādām, ka noteikumu projektā ietvertās materiālās tiesību normas precizē likumdevēja piešķirtajā pilnvarojumā noteiktās tiesiskās attiecības konkursa gaitā un ir nepieciešami vajadzīgas, lai varētu īstenot likumdevēja noteikto konkursa procedūras norisi, tai skaitā Nacionālais kino centrs varētu sadalīt valsts budžeta līdzfinansējumu konkrētiem ārvalstu filmu uzņemšanas projektiem. Attiecībā uz otro priekšnoteikumu, Kultūras ministrijas ieskatā nav konstatējams, ka noteikumu projektā ietvertas normas, kuras veido no Filmu likuma būtiski atšķirīgas tiesiskās attiecības, tai skaitā nerada jaunas tiesiskās attiecības un/vai neierobežo pamattiesības. Vēršam uzmanību, ka konkursa norisei cita starpā tiek piemērots Administratīvā procesa likums un visiem pretendentiem tiek nodrošinātas vienlīdzīgas tiesības.Projekts paredz: **1)** projekta iesniedzēja un projektu atbilstības kritēriju nosacījumus (Projekta 3., 4., 5., 6.punkts un 1.pielikums); Noteikumu 1.pielikuma noteiktie Projekta iesniedzēja atbilstības kritēriji 1.1.-1.2. un Projekta atbilstības kritēriji 2.1. (projekts iesniegts termiņā), 2.2. (veidlapu nav parakstījusi pilnvarota amatpersona) un 2.5. (projekts atbilst visiem obligātajiem noteikumu 4.punkta nosacījumiem) noteikti kā neprecizējami kritēriji, ņemot vērā, ka projekta iesniedzēja vai projekta neatbilstību tiem nav iespējams novērst vai to novēršana radītu nevienlīdzīgu attieksmi pret visiem konkursa projektiem vai iesniedzējiem. Savukārt projekta atbilstības 2.3. un 2.4.kritēriju ietvaros var precizēt iesniegtos dokumentus, to sastāvu un noformējumu pēc nepieciešamības.**2)** atklāta konkursa izsludināšanas kārtību (Projekta 7., 8., 9.un 10.punkts); **3)** konkursā iesniedzamos dokumentus un to iesniegšanas nosacījumus (Projekta 11., 12., 13.un 14.punkts); Visi iesniegtie projekti būs starptautiski kopprodukciju projekti, kur pieņemtā projekta dokumentācija visbiežāk ir angļu valodā. Līdzšinējā Rīgas Filmu fonda pieredze rāda, ka tiek iesniegti arī Krievijas projekti. Filmas scenāriji ir ļoti apjomīgs materiāls, vidēji 100-200 lpp. To tulkošana latviešu valodā būtu nevajadzīgs birokrātisks apgrūtinājums, it sevišķi tādēļ, ka no pārējiem iesniegtajiem projekta materiāliem latviešu valodā jau ir skaidrība par iesniegto projektu, kā arī ar šiem starptautiskajiem projektiem strādās kino profesionāļi, kas zina attiecīgo valodu. Scenāriju tulkojumi vietējā valodā nav pieprasīti nevienā ES dalībvalsts līdzfinansējuma fondā, kā arī nav pieprasīti starptautiskajos fondos Media un Eurimages. Noteikumu projekta 11.5. un 11.6.apakšpunktā noteiktās prasības iesniegt ziņas par filmu izplatīšanas rādītājiem nepieciešams iesniegt, ņemot vērā gan pastāvošo praksi līdzīgos starptautiskajos fondos Media un Eurimages, kā arī šādas ziņas ļauj Centram pārliecināties par projekta iesniedzēja un ārvalstu producenta sekmīgu pieredzi darbā ar filmu projektiem, kā arī gūt pārliecību, ka ārvalstu producenta un projekta iesniedzēja iepriekšējie projekti ir bijuši ilgtspējīgi un kvalitatīvi.**4)** iesniegto projektu vērtēšanas kārtību un projekta vērtēšanas kritērijus (Projekta 16.-26.punkts un 2.pielikums); Centrā ir 9 štata vietas un nav iespējams konkrēti noteikt, kurš tieši Centrā veic vērtēšanu atbilstoši administratīvās atbilstības vērtēšanas kritērijiem. Šo uzdevumu veic Centra juriskonsults, finanšu speciālists vai Centra vadītājas vietnieks atkarībā no šo darbinieku noslogotības un amata aprakstā iekļautajiem pienākumiem. Ekspertu komisija sastāv no filmu nozares profesionāļiem, kuri vērtē projektu māksliniecisko kvalitāti. Praksē līdzīga dalīta vērtēšanas kārtība tiek piemērota Latvijas filmu projektiem un nav sarežģījusi darbu projektu vērtēšanā, tieši pretēji- tā atvieglo gan Centra, gan ekspertu darbu.2.pielikumā norādītie kritēriji iekļauti sekojošu apsvērumu dēļ: Filmu likuma 11.pantā ir noteikts konkursa norises mērķis: „Ar mērķi piesaistīt ārvalstu finansējumu filmu nozarei un citām nozarēm”. Attiecīgi no Saeimas dotā pasākuma mērķa izriet 2.pielikuma kritēriji: 1.kritērijs- iztērētās naudas apjoms Latvijā; 2.kritērijs- nozares pakalpojumu un speciālistu piesaiste (piesaistīts finansējums filmu nozarei); 3.kritērijs- iepriekšēja pieredze, lai varētu pārliecināties, ka projekts ir ilgtspējīgs un producenta pašfinansējums tiešām tiks iztērēta Latvijā; 4.kritērijs- izplatīšanas potenciāls –konkrētā pasākuma mērķis ir piesaistīt pēc iespējas lielāka finansiāla apjoma projektus, kas Latvijā atstāj vairāk finansējuma. Lielāka budžeta filmas vairāk strādā pie filmas izplatīšanas, līdz ar to palielinās gan iztērēto finanšu līdzekļu apjoms Latvijā gan vairāk veicina Latvijas kā filmēšanas vietas un Latvijas filmu nozares atpazīstamību pasaulē. Kritēriju noteikšanā ņemti vērā arī nozares – Latvijas Kinematogrāfistu savienības 16.18.2011. vēstulē nr.75 paustie priekšlikumi. **5)** līdzfinansējuma līguma noslēgšanas kārtību (Projekta 27.punkts); **6)** attiecināmās un neattiecināmās izmaksas, kā arī pieļaujamo līdzfinansējuma intensitāti (Projekta 28.-30.punkts); **7)** attiecināmo izmaksu atzīšanas un līdzfinansējuma izmaksāšanas kārtību (Projekta 31.-38.punkts).  |
| 5. | Projekta izstrādē iesaistītās institūcijas | Projektu izstrādāja Kultūras ministrijas padotībā esošā valsts pārvaldes iestāde – Nacionālais kino centrs, kurš saskaņā ar Filmu likuma 11.pantā noteikto ir atbildīgs par valsts budžeta līdzfinansējuma ārvalstu filmu uzņemšanai Latvijā administrēšanu un sadali konkursa kārtībā.  |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Galvenā mērķgrupa ir ārvalstu filmu producenti un Latvijā reģistrētie filmu producenti (šobrīd aptuveni 70), kuri noslēguši sadarbības (kopražojuma) līgumus par ārvalstu filmu uzņemšanu Latvijā.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Ņemot vērā, ka filmu uzņemšanas pakalpojumi ir saistīti ar dažādām uzņēmējdarbības nozarēm, prognozējams, ka palielinoties ārvalstu filmu uzņemšanas apjomam tiesiskais regulējums ietekmēs privātpersonas – komersantus un dažādu māksliniecisku pakalpojumu sniedzējus, kuri sniedz Projekta 28.punktā noteiktos pakalpojumus.  |
| 3. | Tiesiskā regulējuma finansiālā ietekme | Prognozējams, ka piesaistot ārvalstu uzņemšanas projektus Latvijai, pieaugs Anotācijas II sadaļas 1.un 2.punktā noteikto sabiedrības grupu apgrozījums un ieņēmumi, vienlaikus veicinot Latvijas ekonomikas attīstību kopumā.  |
| 4. | Tiesiskā regulējuma nefinansiālā ietekme | Palielinoties piesaistītajām ārvalstu filmu skaitam Latvijā, Latvijas filmu nozares producenti un speciālisti paaugstinās profesionālo kvalifikāciju un pieredzi darbā ar ārvalstu filmu projektiem.  |
| 5. | Administratīvās procedūras raksturojums | Projekts skar administratīvu procesu, līdzfinansējuma piešķiršanu reglamentē Administratīvā procesa likums. Administratīvā procedūra sastāv no šādiem posmiem: 1) pieteikuma iesniegšana (Projekta 11.punktā noteiktie dokumenti) Centra izsludinātajā konkursā; 2) pieteikumu un projekta iesniedzēju vērtēšana atbilstoši atbilstības (1.pielikums) un projekta vērtēšanas (2.pielikums) kritērijiem, kuru veic Centrs un tā izveidotā ekspertu komisija; 3) lēmuma pieņemšana par līdzfinansējuma piešķiršanu vai atteikumu piešķirt līdzfinansējumu, līdzfinansējuma līguma noslēgšana ar atliekošu nosacījumu; 4) filmu producenta atskaišu un izdevumus apliecinošu dokumentu iesniegšana pēc filmas uzņemšanas projekta beigām un filmu producenta finansējuma izlietošanas; 5) atskaišu izvērtēšana un lēmuma pieņemšana par izmaksājamā līdzfinansējuma apmēru; 6) valsts budžeta līdzfinansējuma izmaksa. Informācijas apmaiņa tiek nodrošināta izmantojot pasta vai elektroniskos saziņas līdzekļus, tai skaitā visu ar administratīvo procesu saistīto dokumentāciju pretendents (līdzfinansējuma saņēmējs) var iesniegt elektroniski. Projekts neparedz iesniegt notariālu apliecinājumu. Projekta 11.punktā noteiktā informācija nav pieejama citai institūcijai. Saņemtā informācija tiks uzglabāta Centrā, jaunas informācijas sistēmas netiks veidotas.  |
| 6. | Administratīvo izmaksu monetārs novērtējums | Nav attiecināms.  |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012.gads** | Turpmākie trīs gadi (tūkst. latu) |
| **2013.gads** | **2014.gads** | **2015.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Nav attiecināms |
| 6.2. detalizēts izdevumu aprēķins | Nav attiecināms |
| 7. Cita informācija | Šobrīd Kultūras ministrijai nav piešķirti un/vai pieejami valsts budžeta līdzekļi Projekta īstenošanai. Projekta īstenošana nevar notikt esošo filmu nozarei piešķirto budžeta līdzekļu ietvaros un nepieciešams plānot papildu finansējumu. Šāds bija arī likumdevēja mērķis, atliekot Filmu likuma 11.panta spēkā stāšanos līdz 2013.gada 1.janvārim, lai varētu savlaicīgi lemt par papildus finansējuma piešķiršanu pasākuma īstenošanai. Saskaņā ar Projektam pievienoto Ministru kabineta sēdes protokollēmuma projektu, par konkrētu valsts finansējuma apmēru nepieciešams lemt likuma par valsts budžetu 2013.gadam sagatavošanas procesā. Ņemot vērā, ka Projektā ietvertais tiesiskais regulējums paredz valsts līdzfinansējumu izmaksāt tikai pēc filmas projektu pabeigšanas un attiecināmo izdevumu pierādīšanas, prognozējams, ka 2013. un 2014.gadā (ņemot vērā, ka Projekts stājas spēkā 01.01.2013.) nepieciešamie papildus plānojamie finanšu līdzekļi pasākuma izpildei būs mazāki. Tādejādi 2013.gadā izdevumi tiek plānoti 300 000 LVL apmērā ekonomiskās klasifikācijas kodā EKK 3500 *Konkursa kārtībā un sadarbības līgumiem sadalāmie valsts budžeta līdzekļi.* Sākot ar 2014.gadu izdevumi tiek plānoti 500 000 LVL apmērā ekonomiskās klasifikācijas kodā EKK 3520 *Piešķirtie līdzekļi komersantiem.* Aprēķinot nepieciešamo finansējuma apmēru, tiek ņemta vērā Rīgas filmu fonda pieredze (sīkāk skatīt Anotācijas I sadaļas 2.punkts). Ņemot vērā, ka maksimālā līdzfinansējuma intensitāte var būt līdz 25 % no filmēšanas izdevumiem Latvijā, pie šāda finansējuma apmēra 2013.gadā iespējams piesaistīt ārvalstu filmu projektus ar vismaz 1 200 000 izdevumiem Latvijā, sākot ar 2014.gadu – vismaz 2 000 000 latu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav attiecināms  |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Valsts atbalstu filmu nozares projektiem ir pieļaujams piešķirt tikai tad, ja plānotais atbalsts atbilst Eiropas Komisijas paziņojumam Padomei, Ekonomiskajai un Sociālajai Komitejai un Reģionu Komitejai par atsevišķiem juridiskiem aspektiem attiecībā uz kinematogrāfijas un citiem audiovizuālajiem darbiem (COM/2001-534, turpmāk – EK paziņojums kinematogrāfijas jomā). Saskaņā ar Līguma par Eiropas Savienības darbību 107.panta 1.punktu ja vien Līgumi neparedz ko citu, ar iekšējo tirgu nav saderīgs nekāds atbalsts, ko piešķir dalībvalstis vai ko jebkādā citā veidā piešķir no valsts līdzekļiem un kas rada vai draud radīt konkurences izkropļojumus, dodot priekšroku konkrētiem uzņēmumiem vai konkrētu preču ražošanai, ciktāl tāds atbalsts iespaido tirdzniecību starp dalībvalstīm. Atbilstoši Līguma par Eiropas Savienības darbību 107.panta 3.punktam, par saderīgu ar iekšējo tirgu var uzskatīt atbalstu, kas veicina kultūru un kultūras mantojuma saglabāšanu, ja tāds atbalsts neiespaido tirdzniecības apstākļu un konkurenci Savienībā tiktāl, ka tas ir pretrunā kopīgām interesēm. Ņemot vērā, ka Eiropas Savienības dalībvalstīs gan nacionālā, gan reģionālā līmenī pastāv šādi ārvalstu finansējuma piesaistes fondi, Kultūras ministrija norāda, ka jau izveidojusies Eiropas Savienības prakse liecina, ka šāda ārvalstu filmu līdzfinansēšanas fonda izveide atbilst Līguma par Eiropas Savienības darbību 107.panta nosacījumiem. 2008.gada 16.jūlijā Eiropas Komisija pieņēma pozitīvu lēmumu par Latvijas paziņoto atbalsta programmu Nr.N233/2008 „Par atbalstu filmu nozares projektiem Latvijā” (spēkā līdz 2013.gada 31.decembrim). Tomēr atbalsta programmā Nr.N233/2008 nav iekļauts tāds atbalsta mehānisms kā līdzfinansējums ārvalstu filmu uzņemšanai Latvijā, tādejādi nepieciešams veikt saskaņojumu par šāda valsts atbalsta sniegšanu.  |
| 2. | Citas starptautiskās saistības | Nav attiecināms  |
| 3. | Cita informācija | Nav |

|  |
| --- |
| **1.tabula Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Līguma par Eiropas Savienības darbību 87.panta 3.punkta d) apakšpunkts | Projektam pievienotā MK sēdes protokollēmuma 2.punkts | Atbilst pilnībāAtbildīgā- Kultūras ministrija | Neparedz stingrākas prasības |
| Eiropas Komisijas paziņojums Padomei, Ekonomiskajai un Sociālajai Komitejai un Reģionu Komitejai par atsevišķiem juridiskiem aspektiem attiecībā uz kinematogrāfijas un citiem audiovizuālajiem darbiem COM/2001-534 2.1.punkts(nepieciešams veikt saskaņojumu) | Projektam pievienotā MK sēdes protokollēmuma 2.punkts | Atbilst pilnībā Atbildīgā- Kultūras ministrija | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Komercdarbības atbalsta likums, Latvijas Republikas Ministru kabineta 2007.gada 6.februāra noteikumi Nr.100 „Kārtība, kādā Eiropas Komisijā elektroniski iesniedz atbalsta programmu un individuālo atbalsta projektu paziņojumus un kādā piešķir un anulē atbalsta paziņojumu elektroniskās sistēmas lietošanas tiesības”. |
| Cita informācija | Nav |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav attiecināms | Nav attiecināms | Nav attiecināms |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Nav attiecināms |
| 2. | Sabiedrības līdzdalība projekta izstrādē | Projekta izstrādes gaitā notika konsultācijas ar filmu nozares organizācijām- Latvijas Kinematogrāfistu savienību, Latvijas Kinoproducentu apvienību un neatkarīgiem filmu producentiem. Projekts elektroniski nosūtīts 28.10.2011., kā arī par Projektu informēti Latvijas filmu producenti 03.11.2011. Centra rīkotajā nozares seminārā. Projekta saskaņošanas gaitā saņemts Latvijas Kinematogrāfistu savienības atzinums, kurā paustie priekšlikumi ņemti vērā. Projekta saskaņošanas gaitā saskaņošanas sanāksmēs piedalījās Latvijas Kinematogrāfistu savienība, kā arī neatkarīgie filmu producenti no SIA „Baltic Pine Films”.  |
| 3. | Sabiedrības līdzdalības rezultāti | Projekts tiek atbalstīts.  |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi saskaņā ar Filmu likuma 5.panta pirmo daļu un 10.panta otrās daļas 9.punktu nodrošinās Kultūras ministrijas padotībā esošā valsts pārvaldes iestāde Nacionālais kino centrs. |
| 2. | Projekta izpildes ietekme uz pārvaldes funkcijām | Tiek paplašinātas Nacionālā kino centra funkcijas, ņemot vērā, ka no 2013.gada 1.janvāra ir veicama Projektā noteiktā konkursu izsludināšana, pieteikumu vērtēšana, iesniegto dokumentu kontrole u.c. Funkciju paplašināšana neradīs ietekmi uz valsts budžetu - konkursa ietvaros Centrs veiks savas funkcijas esošo finanšu līdzekļu ietvaros, īpaši ņemot vērā, ka šobrīd konkurss nav paredzēts biežāk kā vienu reizi gadā.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikuma projekta izpilde iespējama uzreiz pēc stāšanas spēkā. Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav. |

Kultūras ministre Ž.Jaunzeme-Grende

 Vīza: Valsts sekretāra p.i. U.Lielpēters

19.03.2012. 10:00

3687

I.Gailīte-Holmberga

67358870, Ilze.Gailite@nfc.gov.lv